LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2022 M. BIRŽELIO 22 D. ĮSAKYMO NR. 1K-237 „DĖL 2021–2027 metų EUROPOS SĄJUNGOS FONDŲ INVESTICIJŲ PROGRAMOS IR EKONOMIKOS GAIVINIMO IR ATSPARUMO DIDINIMO PLANO „Naujos KARTOS lIETUVA“ ĮGYVENDINIMO“ PAKEITIMO

2025 m. kovo 5 d. Nr. 1K-48

Vilnius

Pakeičiu Lietuvos Respublikos finansų ministro 2022 m. birželio 22 d. įsakymą Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“:

1. Pakeičiu nurodytu įsakymu patvirtintas 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisykles ir jas papildau 1011 punktu:

„1011. Ministerija, vadovaudamasi Projektų administravimo ir finansavimo taisyklių III skyriaus šeštajame skirsnyje nustatyta tvarka, gali nustatyti, kad Investicijų programos prioritetų veiklų, finansuojamų vadovaujantis 2021 m. birželio 24 d. Europos Parlamento ir Tarybos reglamentu (ES) 2021/1056, kuriuo įsteigiamas Teisingos pertvarkos fondas, su visais pakeitimais, projektų finansavimo sąlygų aprašais ir Kvietimais gali būti laikomi kitų Investicijų programos prioritetų lėšomis finansuojamoms veikloms taikomi projektų finansavimo sąlygų aprašai ir Kvietimai po to, kai:

1011.1. EK priima sprendimą, kuriuo Investicijų programos 9 prioritetas papildomas naujomis veiklomis;

1011.2. ministerija pakeičia pažangos priemonės aprašą vadovaudamasi Strateginio valdymo metodikos 94 punktu;

1011.3. Investicijų programos stebėsenos komitetas pritaria, kad Investicijų programos 9 prioriteto projektų atrankos kriterijais laikomi kitų Investicijų programos prioritetų iki Investicijų programos pakeitimo, kuriuo Investicijų programos 9 prioritetas papildomas naujomis veiklomis, dienos pagal Taisyklių 124 punkte nustatytą tvarką patvirtinti projektų atrankos kriterijai, po to, kai institucijos, atlikusios mutatis mutandis Taisyklių 124, 125, 127 ir 130 punktuose nustatytus veiksmus, Investicijų programos stebėsenos komitetą informuoja apie:

1011.3.1. kitų Investicijų programos prioritetų veiklų, pagal kurias projektų atrankos kriterijai patvirtinti iki Investicijų programos 9 prioriteto papildymo dienos, atitiktį Investicijų programos 9 prioriteto naujoms veikloms;

1011.3.2. poreikį Investicijų programos 9 prioriteto lėšomis finansuoti projektus, atrinktus pagal Taisyklių 1011.3.1 papunktyje nurodytas kitų Investicijų programos prioritetų veiklas.“

2. Pakeičiu nurodytu įsakymu patvirtintas Projektų administravimo ir finansavimo taisykles:

2.1. Papildau III skyriaus šeštąjį skirsnį 881 ir 882 punktais:

„881. Projektų, kuriais prisidedama prie Investicijų programos prioritetų, finansuojamų vadovaujantis 2021 m. birželio 24 d. Europos Parlamento ir Tarybos reglamentu (ES) 2021/1056, kuriuo įsteigiamas Teisingos pertvarkos fondas, su visais pakeitimais, tikslų įgyvendinimo, atranka pagal kitų Investicijų programos prioritetų lėšomis finansuojamoms veikloms taikomus projektų finansavimo sąlygų aprašus ir kvietimus gali būti vykdoma iki EK pritarimo Investicijų programos pakeitimui, kuriuo Investicijų programos 9 prioritetas papildomas naujomis veiklomis, dienos, vadovaujantis Taisyklių III skyriuje ir Investicijų programos ir Plano „Naujos kartos Lietuva“ administravimo taisyklių VIII skyriuje nustatyta tvarka parengtais kvietimais.

Kai, atsižvelgiant į Investicijų programos ir Plano „Naujos kartos Lietuva“ administravimo taisyklių 1011 punkto nuostatas, INVESTIS registruojami pagal kitus Investicijų programos prioritetus atrinktų projektų duomenys, veiksmai, susiję su informacijos apie projektus registravimu, atliekami vadovaujantis vadovaujančiosios institucijos pateiktais paaiškinimais.

882. Ministerija, vadovaudamasi Investicijų programos ir Plano „Naujos kartos Lietuva“ administravimo taisyklių 1011 punktu, priima sprendimą, kad Investicijų programos prioritetų veiklų, finansuojamų vadovaujantis Reglamentu (ES) 2021/1056, projektų finansavimo sąlygų aprašais ir kvietimais bei pagal juos atrinktais projektais laikomi kitų Investicijų programos prioritetų lėšomis finansuojamoms veikloms taikomi projektų finansavimo sąlygų aprašai ir kvietimai bei pagal juos atrinkti Taisyklių 881 punkte nurodyti projektai. Sprendime turi būti pateikiama visa audito sekai užtikrinti reikalinga informacija, įskaitant pagal su vadovaujančiąja institucija suderintus kriterijus sudarytą projektų sąrašą, kai ne visi pagal kitų Investicijų programos prioritetų veikloms taikomus projektų finansavimo sąlygų aprašus ir kvietimus atrinkti projektai laikomi projektais, atrinktais pagal Investicijų programos prioritetų veiklų, finansuojamų vadovaujantis Reglamentu (ES) 2021/1056, projektų finansavimo sąlygų aprašus ir kvietimus. Ministerija apie priimtą sprendimą per 3 darbo dienas informuoja administruojančiąją instituciją.“

2.2. Pakeičiu 92 punktą ir jį išdėstau taip:

„92. Projektų, finansuojamų iš 2021–2027 metų ES fondų, sutartys gali būti sudaromos iki 2026 m. gruodžio 31 d. Projektų, finansuojamų iš Teisingos pertvarkos fondo (toliau – TPF) lėšų pagal Reglamento (ES) 2021/1056 4 straipsnį, sutartys gali būti sudaromos iki 2026 m. birželio 30 d., jei su vadovaujančiąja institucija nėra suderinta kitaip.“

Finansų ministras	Rimantas Šadžius